CELEX: 31984R0453
Language: el
Date: 1984-02-21 00:00:00
Title: Κανονισμός (ΕΟΚ) αριθ. 453/84 του Συμβουλίου της 21ης Φεβρουαρίου 1984 για την τροποποίηση του κανονισμού (ΕΟΚ) αριθ. 3419/83 προκειμένου να διευρυνθεί ο πίνακας των προϊόντων καταγωγής Ρουμανίας που έχουν ελευθερωθεί στο επίπεδο της Κοινότητας

Avis juridique important

|

31984R0453

Κανονισμός (ΕΟΚ) αριθ. 453/84 του Συμβουλίου της 21ης Φεβρουαρίου 1984 για την τροποποίηση του κανονισμού (ΕΟΚ) αριθ. 3419/83 προκειμένου να διευρυνθεί ο πίνακας των προϊόντων καταγωγής Ρουμανίας που έχουν ελευθερωθεί στο επίπεδο της Κοινότητας  

Επίσημη Εφημερίδα αριθ. L 053 της 24/02/1984 σ. 0001 - 0002 Ισπανική ειδική έκδοση: Κεφάλαιο 11 τόμος 20 σ. 0068  Πορτογαλική ειδική έκδοση : Κεφάλαιο 11 τόμος 20 σ. 0068 

***** ΚΑΝΟΝΙΣΜΟΣ (ΕΟΚ) αριθ. 453/84 ΤΟΥ ΣΥΜΒΟΥΛΙΟΥ  της 21ης Φεβρουαρίου 1984  για την τροποποίηση του κανονισμού (ΕΟΚ) αριθ. 3419/83 προκειμένου να διευρυνθεί ο πίνακας των προϊόντων καταγωγής Ρουμανίας που έχουν ελευθερωθεί στο επίπεδο της Κοινότητας  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,  την πρόταση της Επιτροπής,  Εκτιμώντας:  ότι η Μικτή Επιτροπή, που συστάθηκε με τη συμφωνία μεταξύ της Ευρωπαϊκής Οικονομικής Κοινότητας και της Σοσιαλιστικής Δημοκρατίας της Ρουμανίας της 28ης Ιουλίου 1980 (1), συνεδρίασε στις Βρυξέλλες στις 1 και 2 Δεκεμβρίου 1983 και ότι, μετά το πέρας των εργασιών της, πρότεινε, μεταξύ άλλων μέτρων, την ένταξη νέων προϊόντων στο παράρτημα του κανονισμού (ΕΟΚ) αριθ. 3419/83 του Συμβουλίου της 14ης Νοεμβρίου 1983 για ορισμένες μεθόδους εφαρμογής της συμφωνίας μεταξύ της Ευρωπαϊκής Οικονομικής Κοινότητας και της Ρουμανίας περί του εμπορίου βιομηχανικών προϊόντων (2)·  ότι, ύστερα από εξέταση των διαφόρων πλευρών των μέτρων που πρότεινε η Μικτή Επιτροπή, πρέπει να δοθεί σχετική συνέχεια λαμβάνοντας, ιδίως, υπόψη το άρθρο 3 παράγραφος 1 της συμφωνίας μεταξύ της Ευρωπαϊκής Οικονομικής Κοινότητας και της Σοσιαλιστικής Δημοκρατίας της Ρουμανίας περί του εμπορίου βιομηχανικών προϊόντων (3)·  ότι πρέπει να εξουσιοδοτηθεί η Επιτροπή να εντάσσει, στο μέλλον, στο παράρτημα του κανονισμού (ΕΟΚ) αριθ. 3419/83, τα προϊόντα καταγωγής Ρουμανίας που η Μικτή Επιτροπή προτείνει να υπαχθούν στο κοινό καθεστώς εισαγωγής της Κοινότητας,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Τα προϊόντα που αναφέρονται στο παράρτημα του παρόντος κανονισμού εντάσσονται στο παράρτημα του κανονισμού (ΕΟΚ) αριθ. 3419/83.  Άρθρο 2  Η Επιτροπή εξουσιοδοτείται να εντάσσει, στο μέλλον, στο παράρτημα του κανονισμού (ΕΟΚ) αριθ. 3419/83 τα προϊόντα καταγωγής Ρουμανίας που η Μικτή Επιτροπή ΕΟΚ-Ρουμανίας προτείνει να υπαχθούν στο κοινό καθεστώς εισαγωγής της Κοινότητας.  Άρθρο 3  Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιανουαρίου 1984.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 21 Φεβρουαρίου 1984.  Για το Συμβούλιο  Ο Πρόεδρος  C. CHEYSSON  (1) ΕΕ αριθ. L 352 της 29. 12. 1980, σ. 2.  (2) ΕΕ αριθ. L 346 της 8. 12. 1983, σ. 1.  (3) ΕΕ αριθ. L 352 της 29. 12. 1980, σ. 5.   ΠΑΡΑΡΤΗΜΑ  1.2 //   //   // Κλάση του Κοινού Δασμολογίου   // Κώδικας ΝΙΜΕΧΕ  (1983)   //   //   // 29.14 A ex I  // 29.14-13 14  // ex 46.03  // 46.03-ex 10 (1)  // 69.13  // 69.13-10 20 91 93 95  // 85.21 A I II ex III IV V B Γ  // 85.21-01 03 05 07 10 11 12 19 21 23 25 28 40 45  // 97.04 Γ  // 97.04-20 30 40 50 90  //  //  (1) Είδη συσκευασίας πλεγμένα από ξέσματα ξύλων και καλαθοποιία επιτραπεζίων αντικειμένων εκ λύγου ή εντεριώνης καλάμου του είδους rotin.